બોલિવૂડ અભિનેત્રી દીપિકા પદુકોણ ટોપ અભિનેત્રીઓમાં સ્થાન પામી ચૂકી છે. દીપિકા પદુકોણ અને પ્રિયંકા ચોપરાએ હોલિવૂડની ફિલ્મમાં પણ કામ કર્યું છે અને ઇન્ટરનેશનલ લેવલે પણ નામના બનાવી છે. તેથી કોઇ ને કોઇ જગ્યાએ દીપિકા અને પ્રિયંકાની તુલના થઇ રહી છે. દીપિકા કહે છે કે કોઇ વ્યક્તિ સાથે તુલના થાય તે યોગ્ય નથી. હું તો માત્ર એટલું જ કહીશ કે દરેક વ્યક્તિના રસ્તા અલગ હોય છે. દરેક વ્યક્તિની સફર અલગ હોય છે. પ્રિયંકાનો પોતાનો અલગ મુકામ છે અને મારો અલગ. ટીવી પર રજૂ થવાનો મારો પોતાનો અંદાજ છે અને પ્રિયંકાનો અંદાજ અલગ છે.